Arvid Åberg

Arvid Åberg (født 14. juni 1885 i Lofta, Västervik, død 8. november 1950 i Norrköping) var en svensk sleggekaster og skøyteløper.  

Åberg deltok under EM på skøyter, allround i 1905. Han gikk ikke siste distanse og ble derfor uplassert.

Han var også med i de svenske Allroundmesterskapene i hurtigløp på skøyter i 1904 (bronse), 1905 og 1906.

Under friidretts-SM i august 1911 i Jönköping forbedret han den svenske rekorden i slegge fra den 1-årgamle rekorden til Eric Lemming med nesten 2 meter til 45,18 meter. Lemming svarte 1 måned senere i Vänersborg med å ta den tilbake med et kast som var 1,63 meter lenger enn Åbergs kast.

I 1912 deltok han under Sommer-OL i Stockholm i sleggekast der han ble nummer 10, med et kast på 41,11 meter.
Sesongen 1913 satte han svensk årsbeste i slegge med 47,85 meter.

Han er far til Majken Åberg som deltok i diskos under Sommer-OL 1948 i London.

 Referanser 
Swedish Record Progression Men (field) på home.swipnet.se Besøkt 27. august 2012.
Årsbästa 1891 –  på home.swipnet.se Besøkt 27. august 2012.

 Eksterne lenker 

Som friidrettsutøver
 Profil på www.sok.se
Som skøyteløper

Kategori:Svenske skøyteløpere
Kategori:Svenske sleggekastere
Kategori:Svenske mestere i friidrett
Kategori:Deltakere for Sverige under Sommer-OL 1912
Kategori:Friidrettsutøvere under Sommer-OL 1912
Kategori:Personer fra Västervik
Kategori:Artikler i skøytesportprosjektet
Kategori:Fødsler i 1885
Kategori:Dødsfall i 1950